
[bookmark: _GoBack]Nr.8878/17.05.2023 

RAPORT DE SPECIALITATE


	Subsemnata Soroiu Oana, inspector, din cadrul Primăriei orașului, analizând Proiectul de hotărâre pentru modificarea Hotărârii Consiliului Local nr.63/26.05.2009 privind stabilirea orarelor de funcţionare ale agenţilor economici persoane fizice şi juridice,  am constatat următoarele:
	- OG 99/2000 privind comercializarea produselor şi serviciilor de piaţă, republicată, structurile de vânzare cu amănuntul şi cele în care se prestează servicii de piaţă pot fi deschise publicului în toate zilele săptămânii. Fiecare comerciant îşi stabileşte orarul de funcţionare cu respectarea prevederilor înscrise în legislaţia muncii şi cu condiţia respectării reglementărilor în vigoare privind liniştea şi ordinea publică, şi în conformitate cu solicitările autorităţilor administraţiei publice locale privind continuitatea unor activităţi comerciale sau de prestări de servicii, în funcţie de necesităţile consumatorilor.
- prin HCL nr.63/26.05.2009 s-au aprobat orarele de funcționare ale agenților economici, persoane fizice şi juridice , precum şi documentele ce însoţesc cererea depusă pentru eliberarea orarului de funcţionare.
În urma solicitărilor de eliberare orare de funcţionare de către diverse persoane juridice pentru activităţi cu un posibil impact semnificativ asupra mediului şi sănătăţii populaţiei, este necesară completarea listei cu documentele care însoţesc cererea depusă la sediul Primăriei, astfel:
· dovada deţinerii spaţiului de desfăşurare a activităţii economice-act de proprietate, contract de închiriere, contract de comodat, etc.;
· plan de situaţie, releveu spaţiu;
· autorizaţie/autorizaţie integrată de mediu pentru spaţiile ce necesită obţinerea ei;
· autorizaţie de securitate la incendiu, pentru spaţiile ce necesită obţinerea ei;

        
Faţă de cele mai sus menționate, consider ca inițierea acestui Proiect de hotărâre este necesară şi oportună.



Întocmit,
                                             Soroiu  Oana

